CELEX: 32010R0413
Language: mt
Date: 2010-05-12 00:00:00
Title: Regolament tal-Kummissjoni (UE) Nru 413/2010 tat-12 ta’ Mejju 2010 li jemenda l-Annessi III, IV u V għar-Regolament (KE) Nru 1013/2006 tal-Parlament Ewropew u tal-Kunsill dwar vjeġġi ta’ skart sabiex jitqiesu l-bidliet adottati permezz tad-Deċiżjoni tal-Kunsill tal-OECD Nru C(2008) 156 (Test b’relevanza għaż-ŻEE)

13.5.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 119/1
            
         REGOLAMENT TAL-KUMMISSJONI (UE) Nru 413/2010
   tat-12 ta’ Mejju 2010
   li jemenda l-Annessi III, IV u V għar-Regolament (KE) Nru 1013/2006 tal-Parlament Ewropew u tal-Kunsill dwar vjeġġi ta’ skart sabiex jitqiesu l-bidliet adottati permezz tad-Deċiżjoni tal-Kunsill tal-OECD Nru C(2008) 156
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1013/2006 tal-Parlament Ewropew u tal-Kunsill tal-14 ta’ Ġunju 2006 dwar vjeġġi ta’ skart (1), u b’mod partikolari l-Artikolu 58(1) tiegħu,
   Billi:
   
               (1)
            
            
               F’Diċembru 2005, fit-tmien laqgħa tiegħu, il-Grupp ta’ Ħidma dwar il-Prevenzjoni tal-Iskart u tar-Riċiklaġġ (WGWPR) tal-Organizzazzjoni għall-Kooperazzjoni u l-Iżvilupp Ekonomiċi (OECD) qabel li jiċċara t-test tal-annotazzjoni nru B1030 tal-Anness IX għall-Konvenzjoni ta’ Basel. L-emenda ta’ dik l-annotazzjoni ġiet adottata permezz tad-Deċiżjoni tal-Kunsill tal-OECD Nru C(2008) 156 u għadha trid tiġi maqbula skont il-Konvenzjoni ta’ Basel. Approvazzjoni pendenti fil-Konferenza tal-Partijiet fil-Konvenzjoni ta’ Basel u l-emenda tal-Anness V għar-Regolament (KE) Nru 1013/2006 huma xierqa sabiex tkun tista’ tkun inkorporata dik il-kjarifika fil-leġiżlazzjoni tal-Unjoni.
            
         
               (2)
            
            
               F’April 2008, fil-ħdax-il laqgħa tiegħu, il-WGWPR tal-OECD qabel li jemenda t-test tal-annotazzjoni nru AA010 tal-lista l-ambra ta’ skart perikoluż maħruġa mill-OECD. L-emenda ta’ dik l-annotazzjoni ġiet adottata permezz tad-Deċiżjoni tal-Kunsill tal-OECD Nru C(2008) 156. Huwa għalhekk xieraq li dik l-emenda tiġi inkorporata fil-leġiżlazzjoni tal-Unjoni.
            
         
               (3)
            
            
               Ir-Regolament (KE) Nru 1013/2006 għandu għalhekk jiġi emendat skont dan.
            
         
               (4)
            
            
               Il-miżuri pprovduti f’dan ir-Regolament huma konformi mal-opinjoni tal-Kumitat stabbilit bl-Artikolu 18 tad-Direttiva Nru 2006/12/KE tal-Parlament Ewropew u tal-Kunsill (2),
            
         ADOTTAT DAN IR-REGOLAMENT:
   Artikolu 1
   L-Annessi III u IV għar-Regolament (KE) Nru 1013/2006 huma emendati skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta’ Mejju 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 190, 12.7.2006, p. 1.
   
      (2)  ĠU L 114, 27.4.2006, p. 9.
   
      ANNESS
      L-Annessi III, IV u IV tar-Regolament (KE) Nru 1013/2006 huma emendati kif ġej:
      
                  1.
               
               
                  Fil-Parti I tal-Anness III, it-tielet paragrafu għandu jinbidel b’dan li ġej:
                  “Għall-finijet ta’ dan ir-Regolament:
                  
                              (a)
                           
                           
                              kwalunkwe referenza għal-lista A, li ssir fl-Anness IX tal-Konvenzjoni ta’ Basel għandha tinftiehem bħala referenza għall-Anness IV għal dan ir-Regolament;
                           
                        
                              (b)
                           
                           
                              fl-annotazzjoni Nru B1020 fil-klassifikazzjoni ta’ Basel, it-terminu ‘forma massiċċa lesta’ jinkludi l-forom kollha metalliċi (3) li ma jixterdux tar-ruttam elenkat fiha;
                           
                        
                              (ċ)
                           
                           
                              l-annotazzjoni Nru B1030 fil-klassifikazzjoni ta’ Basel għandha tinqara: ‘Residwi li fihom metalli refrattarji’;
                           
                        
                              (d)
                           
                           
                              il-parti tal-annotazzjoni Nru B1100 fil-klassifikazzjoni ta’ Basel li tirreferi għall-‘Fdalijiet minn metall imdewweb mill-ipproċessar tar-ram’ eċċ., ma tapplikax u minflok tapplika l-annotazzjoni (tal-OECD) Nru GB040 fil-Parti II;
                           
                        
                              (e)
                           
                           
                              l-annotazzjoni Nru B1110 fil-klassifikazzjoni ta’ Basel ma tapplikax u minflok japplikaw l-annotazzjonijiet (tal-OECD) Nri GC010 u GC020 fil-Parti II;
                           
                        
                              (f)
                           
                           
                              l-annotazzjoni Nru B2050 fil-klassifikazzjoni ta’ Basel ma tapplikax u minflok tapplika l-annotazzjoni (tal-OECD) Nru GG040 fil-Parti II;
                           
                        
                              (g)
                           
                           
                              ir-referenza fl-annotazzjoni Nru B3010 fil-klassifikazzjoni ta’ Basel għall-iskart ta’ polimers fluworinati għandu jitqies li jinkludi polimers u kopolimers tal-etilene fluworinat (PTFE).”
                           
                        
            
                  2.
               
               
                  Fil-Parti II tal-Anness IV, l-annotazzjoni Nru AA010 għandha tinbidel b’dan li ġej:
                  
                              “AA010
                           
                           
                              261900 
                           
                           
                              Ħmieġ tal-metalli, scalings u skart ieħor mill-industrija tal-ħadid u l-azzar (3).”
                           
                        
            
                  3.
               
               
                  Fil-lista B tal-Parti 3 tal-Anness V, l-annotazzjoni Nru AA010 għandha tinbidel b’dan li ġej:
                  
                              “AA010
                           
                           
                              261900 
                           
                           
                              Ħmieġ tal-metalli, scalings u skart ieħor mill-industrija tal-ħadid u l-azzar (5).”